[bookmark: _GoBack]1. melléklet

Budapest Főváros Önkormányzata Közgyűlésének 
...../2018. (... . ... .) önkormányzati rendelete
[bookmark: _Hlk511218289]a Budapest főváros díszvilágításáról
szóló 67/2012. (IX. 28.) Főv. Kgy. rendelet
módosításáról

Budapest Főváros Közgyűlése az Alaptörvény 32. cikk (2) bekezdésében biztosított eredeti jogalkotói hatáskörében és az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. §

A a Budapest főváros díszvilágításáról szóló 67/2012. (IX. 28.) Főv. Kgy. rendelet (a továbbiakban: Rendelet) 7. §-a helyébe a következő rendelkezés lép: 
„7. § (1) Az 1. mellékletében felsorolt objektumok díszvilágítása az év minden napján a közvilágítás esti bekapcsolásától
a) alapszintű díszvilágítási közszolgáltatás esetén
aa) a nyári időszámítás időtartama alatt 24.00 óráig, 
ab) a téli időszámítás időtartama alatt 23.00 óráig; 
b) emelt szintű díszvilágítási közszolgáltatás esetén
ba) a nyári időszámítás időtartama alatt 01.00 óráig, 
bb) a téli időszámítás időtartama alatt 24.00 óráig
 üzemel.

(2) A díszvilágítás üzemeltetése az (1) bekezdésben foglaltaktól eltérően 
a) az év minden napján 0 órától 24 óráig, folyamatosan történik 
aa) a Budapest V. kerületi Batthyány-örökmécses, mint történelmi emlékhely,
ab) a Budapest XV. kerületi Széchenyi téri 1848-as örökmécses
esetében;
b) a közvilágítás üzemidejével megegyezően történik 
ba) a Budapest VII. kerület, Bethlen Gábor téri Zsidó munkaszolgálatosok emlékművének díszvilágítása,
bb) advent kezdetétől Vízkeresztig a karácsonyi díszvilágítás,
bc) december 31-től január 1-jéig valamennyi díszvilágítási berendezés
esetében;
c) a május 1. – szeptember 30. közötti nyári időszak alatt az (1) bekezdés szerinti üzemidőben történik
ca) az 1. melléklet 24.8. pontjában megjelölt fák, facsoportok
esetében.”


2. §
A Rendelet 1. melléklete az 1. melléklet szerint módosul.

3. §
A rendelet a kihirdetését követő napon lép hatályba.


	Sárádi Kálmánné dr.
főjegyző
	Tarlós István
főpolgármester




INDOKOLÁS

Általános indokolás
A Fővárosi Önkormányzat Szervezeti és Működési Szabályzatáról szóló 53/2014. (XII. 12.) Főv. Kgy. rendelet 1. melléklete tartalmazza a Fővárosi Közgyűlés önként vállalt önkormányzati feladatainak jegyzékét, köztük a főváros díszvilágítását. 
A Budapest főváros díszvilágításáról szóló 67/2012. (IX. 28.) Főv. Kgy. rendelet (a továbbiakban: Rendelet) szabályozza a főváros díszvilágítási berendezéseinek üzemeltetési rendjét.
A Rendelet 2012. október 1-jei hatályba lépését követően további objektumok Rendeletbe történő felvételére vonatkozó igény merült fel, melyek a módosítást indokolják.
A rendeletmódosítás tervezetéhez a jogalkotásról szóló 2010. évi CXXX. törvény (a továbbiakban: Jat.) 17. § előírásainak megfelelően hatásvizsgálat készült. A Jat. 19. § (2) bekezdésében előírtaknak megfelelően megtörtént a lakosság közvetlen tájékoztatása a www.budapest.hu honlapon keresztül annak érdekében, hogy az érintettek tudomást szerezzenek a készülő rendelet-tervezetről.

Részletes indokolás
Az 1. §-hoz
A Rendelet 7. §-ának módosítása azért szükséges, hogy struktúrájában váljanak áttekinthetővé a díszvilágított objektumok világítási üzemidejének általános és különös szabályai. A különös szabályok közé kerül beépítésre, hogy a kijelölt margitszigeti fák díszvilágítása csak a nyári időszakban kerüljön bekapcsolásra.

A 2. §-hoz
A Rendelet 1. mellékletének újabb objektumokkal való kiegészítéséről rendelkezik.

A 3. §-hoz
A rendelet hatálybalépéséről rendelkezik.


1. melléklet a ……../2018. (…) Főv. Kgy. rendelethez


1. A Rendelet 1. mellékletének 3. pontjában foglalt táblázat a következő 3.9. sorral egészül ki: 

	
	A
	B

	Sorszám
	Helyszín
	Objektum


…
„
	3.9.
	17929/10 helyrajzi számú parkterület
	Szovjet megszállás áldozatainak emlékműve


„

2. A Rendelet 1. mellékletének 24. pontjában foglalt táblázat a következő 24.8. sorral egészül ki: 


	
	A
	B

	Sorszám
	Helyszín
	Objektum


…
„
	24.8.
	Margitsziget
	11 kijelölt fa, facsoport


„

